Framlingham

Framlingham er en markedsby i Suffolk i England. Byen er av angelsaksisk opprinnelse, og er nevnt i Domesday Book (1086). 

Framlingham Castle skal ha blitt grunnlagt av Raedwald av East Anglia. Slottsruinen eies av English Heritage, og er åpent for besøkende.

I sognekirken St Michael the Archangel er Henry Howard, jarl av Surrey stedt til hvile. Han ble henrettet i 1547, og ligger i et storslagent malt alabastermonument.

I 2006 vant Framlingham en avstemning over beste sted å bo i Storbritannia i tidsskriftet Country Life.

Referanser

Byer i Suffolk
Suffolk Coastal
Domesday Book